**«Інжугүл» тобының ұйымдастырылған оқу қызметі**

**Тәрбиеші: Аяпбергенова И.Х.**

**Білім беру саласы: «Денсаулық»**

**Бөлімі: « Дене шынықтыру және қауіпсіздік негіздері »**

#### Мақсаты: Жалпы дамытушы жаттығуларды, негізгі қимылдарды дұрыс орындайды. Адамның маңызды мүшелері жайлы айта алады. Гигиеналық шаралардың орындау ретін, тазалық заттарын тани біледі.

**Жүрек жылуы** (бала үні)

Шеңбер болып тұрайық,

Алақанды ашайық.

Күннің нұрын алайық,

Жылыған жүрек жылуын

Бір-бірімізге шашайық.

**Сұрақ- жауап:**

-Балалар қазірдің жылдың қай мезгілі?

-Қыс мезгілдерін атаңдар?

-Қысқы құбылыстар қандай болады?

-Қызықты қысқы қандай ойындарды білесіңдер? Балалар, біздің бүгінгі әңгімеміз денсаулық жайында болмақ.

- Денсаулық деген сөзді қалай түсінесіңдер? (балалар жауабы) қәне олай болса жаттығуымызды бастайық.

**Гимнастикалық жаттығу.**

Жалқаулықты тастаймыз!

Шынығамыз жастай біз!

Босқа тұрмай қанекей.

Жаттығуды бастаймыз. (пед жетек)

1)Басқа. Тік тұру,қол желкеде, оңға; солға бұру.

2)Қолға. 1.Көбелекті ұстау(шапалақтау). 2.Масалардан өзін қорғау.

3)Денеге. 1. Жердегі гүлдерді жинау. 2.Сағаттың тіліндей оңға,солға иілу.

4)Аяққа. 1.Қоянға ұқсап секіру. 2.Бақаларға ұқсап отырып, тұру. Табанға массаж жасау.

**Ғажайып сәт:**

**Топқа тісі ісіп кеткен, қолында дорбасы бар қоян жылап кіреді.**

**Тәрбиеші:** Балалар, бұл не жылап келген?

**Балалар**: Қоян, оның тісі ісіп кеткен.

**Тәрбиеші:**Қоян, сен неге соншама жылайсың? Жылама, біз саған тәттілер береміз.

**Қоян**: (шошып) Жоқ,жоқ! Мен енді кәмпит көп жемеймін. Тісімді содан ауыртып алдым. Мен соны балаларға айтайын деп келдім.

**Балалар**: Ия қоян жемейміз, рақмет саған.

**Тәрбиеші:** Жарайсың қоян кішкентай достарыңа ескертіп айтқаныңа. Ал,енді қоян қолындағы дорбада не бар?

**Қоян:**білмеймін.

**Тәрбиеш**і: Олай болса қоянмен бәріміз бірге көрейік. Тазалық заттары: - сабын, сүлгі, тарақ, айна бар екен.

(балармен бұл заттардың не үшін керек екенін бірге сипаттайды. Сабынмен жуынамыз, сүлгімен сүртінеміз, тарақпен шашымызды тараймыз,айнаға қараймыз деп айтып түсіндіру). Қоян сенде ең керемет заттардың барлығы бар екен, бірақ ең маңызды затың жоқ екен? Балалар ойланып көріңіздерші қоянға қазіргі жағдайында қандай заты жоқ?

**Балалар**: тіс пастасымен шеткасы.

**Тәрбиеші:** Қоян сен олай болса достарыңмен бірге бүгін тісті қалай дұрыс таза ұстау керек екенін бірге орындап, үйреніп ал. Ең алдымен топқа бөлінеміз. (қоян келіседі)

(сиқырлы карталар таратылады, 4 топқа бөлінеді сүлгі, сабын, тарақ, тіс щеткасы)

**I - Тапсырма : «Дәстүрден тыс заттардан үйлесімді түрлерін дұрыс табу» (пед жетек)**

1**ші топ**: бір реттілік екі қасық арқылы пайдалы заттар түрлерін сәйкестендіру.

**2ші топ:** дәстүрден тыс гигиеналық заттардың түр-түсіне қарай сәйкестендіру.

**3ші топ:** А3 форматтағы суреттерден пайдалы заттарды тап.

**4ші топ**: А3 форматта тісті және тарақты құрастыру.

**II - тапсырма «Тіс тазалау» құрылымдалған**

**Шарты**: Балалар өздерінің денсаулық туралы мақал-мәтелдерін, тақпақтарын айтады.

Тәрбиеші: Жұмбақ жасыру.

Дымқылдап күнде сен,

Қолыңды сүйкесең,

Кір-ласың, кетіп - ақ

Тап –таза боласың. Бұл не? сабын

2.Ауызы жоқ, көзі жоқ,

Бірақ –та тісі бар

Шашынды тараса

Басыңмен ісі бар. Бұл не? тарақ

Шомылған баланы

Аймалап алады,

Сүртеді қолын да

Сүртеді бетін де. Бұл не? сүлгі

Біз едік, біз едік,  
Отыз екі қыз едік.  
Қатар-қатар іліңдік,  
Кезек-кезек тізілдік.  **Бұл не? Тісім**

**Сергіту сәті**

**«Қолыңды жу» балалар қимылмен билеп көрсету.**

**Тыныс алу жаттығуы.**

**Ғажайып сәт: дәрігер машинамен келеді.**

**Дәрігер:** Сәлеметсіңдер ме балалар! *Балалар амандасады.* Қоян сен осында жүр екенсіңғой.

**Қоян**: Ия дәрігер мен балаларға кәмпит жемеңдер деп ескертейіндеп келдім.

**Дәрігер:** Жарайсың қоян, қоян сен білесіңбе құлақ, ауыз, мұрын, көз не үшін керек?

**Қоян:** Білмеймін..

**Дәрігер**: Олай болса қоянға құлақ, көз, ауыз, мұрын не үшін керек екенін көрсетіңдерші.

**Балалар**: Жақсы дәрігер.

**Тәрбиеші**: Дәрігер сіздің келгеніңіз қандай жақсы болды. Балалар қоянға тістерін таза ұстау керек екенін көрсетіп үйретті. Ал балалар олай болса біз қоянға құлақ, көз, ауыз, мұрын не үшін керек екенін көрсетіп жіберейік.

**III – тапсырма: (дене мүшелердің құлақ, көз, ауыз, мұрын қызметтерін анықтап тиісті орнына қой)**

**1-ші топ**: Мұрынның иіс сезуі арқылы анықтайтын заттарды суреттен тауып орналастыру.

**2-ші топ:** Құлақпен қандай заттардың дыбыстарын естуге болатынын сурет арқылы орналастыру.

**3-ші топ:** Көзбен көру арқылы суреттерден ажырата білу және орналастыру.

**4-ші топ:** Ауыздың дәм сезінуі арқылы керекті тағамдардың суреттерін орналастыр.

**Дәрігер:** Балалар жарайсыңдар, рақмет сендерге. Олай болса қоянды өзіммен бірге алып кетіп тісін емдеп берейін.

**Қоян**: Рақмет сендерге достарым. Сау болыңдар.

**Тәрбиеші**: Жарайсыңдар ақылды бүлдіршіндер, сендердің көмектеріңмен қоян досымыз енді бұдан былай тазалықты сақтап жүретін болды, олай болса мен сендерге бүгінгі керемет күннен естелік ретінде силығымды берейін.

**Балаларды мадақтау**.

(дәрігер мен қоян қоштасады)

**IV – тапсырма Еркін ойын. Денсаулық алаңы.**



